**Biografie**

**Dr. Mary Pat Gorman (Zoetis, CD-LCI)**

Dr. Mary Pat Gorman a absolvit în 1983 cu diplomă de Doctor în Medicină Veterinară Universitatea din Pennsylvania, Facultatea de Medicină Veterinară. După o practică de cinci ani într-o clinică de animale mici, ea s-a alăturat industriei de sănătate pentru animale ca Manager, Dezvoltare Clinică, apoi Manager Global de Reglementare a Afacerilor cu Hoffmann-LaRoche și SmithKline Beecham Animal Health. În 1997, Dr. Gorman s-a alăturat organizației comerciale internaționale Pfizer Animal Health, acum Zoetis, în calitate de Director Medical în Marketingul produselor noi (în prezent, echipa de dezvoltare comercială a ciclului de viață al produselor). Dr.Gorman a avut privilegiul de a fi implicată în dezvoltarea și comercializarea mai multor branduri transformatoareutilizate astăzi în practica medicală a animalelor de companie, printre care Rimadyl® (carprofen), Convenia® (cefovecin), Apoquel® (oclacitinib) și Cytopoint® (lokivetmab) , în timpul activității ei de 30 de ani la Zoetis.

**Hilde Moyaert (Zoetis, VMRD)**

Hilde Moyaert a absolvit în 2004 ca medic veterinar și deține un Master în Știința animalelor de laborator, precum și un doctorat în Științele Veterinare de la Facultatea de Medicină Veterinară din Ghent, Belgia. A fost activă în industria farmaceutică timp de nouă ani și în prezent lucrează ca Doctor clinician în departamentul de Cercetare și Dezvoltare Zoetis din Zaventem, Belgia. Recent, ea a fost responsabilă pentru medicamentele antibiotice destinate animalelor de fermă și produsele bio-farmaceutice destinate animalelor de companie, inclusiv pentru dezvoltarea clinică a Cytopoint® pentru Europa. Este pe poziția de Director Asociat, co-manager al echipei Europene de Operații Clinice, și autor și evaluator al diferitelor publicații de specialitate, reviste internaționale.

**Dr. Catrina Stirling (Zoetis, VMRD)**

Dr. Catrina Stirling absolventă la Universitatea din Edinburgh cu o diplomă în Virologie și un doctorat în Imunologie veterinară la Institutul Pirbright. Ea a petrecut încă patru ani la Pirbright lucrând la proiectele post-doctorale privind vaccinurile ADN pentru Febra aftoasă și răspunsul imun la pesta porcină africană. De la Pirbright, a plecat să lucreze pentru Direcția Medicamente Veterinare (VMD) ca evaluator al produselor imunologice pentru autorizarea vaccinurilor veterinare, iar în 2007 s-a alăturat Pfizer Animal Health, acum Zoetis, ca Manager de Reglementare a Afacerilor. Dr.Stirling a fost responsabilă pentru vaccinurile canine și produsele bio-farmaceutice în UE pe tot parcursul carierei cu Pfizer / Zoetis și a lucrat la autorizarea vaccinurilor pentru feline, a gamei de vaccinuri Zulvac BTV și a noii linii de vaccinuri Versican Plus pentru câini. Ea a lucrat la proiectul Cytopoint de la faza de cercetare și dezvoltare timpurie până la aprobarea acestuia în UE. În prezent, este Director Asociat de Reglementare a Afacerilor pentru UE, responsabilă cu vaccinurile pentru animalele de companie și cu produsele bio-farmaceutice, precum și cu proiectele Zoetis 3Rs din UE.

**Olivier Martinon (Zoetis, VMRD)**

Olivier Martinon are o diplomă de Doctor în Medicină Veterinară la Şcoala Naţională de Medicină Veterinară Alfort Paris și a continuat cu cursurile unui DEA (diplôme d'études approfondies) / Master în Biotehnologie de la Universitatea Paris VI, Franța. A obținut expertiză în domeniul imunologiei cu trei ani de cercetare academică în laboratoarele INRA, IEMVT / CIRAD și INSERM. După studiile sale, a lucrat câțiva ani la VIRBAC R&D, apoi timp de 12 ani la RHONE\_MERIEUX / MERIAL R&D (UE și SUA) pentru a se stabili în final în Kalamazoo, SUA, pentru Pfizer Animal Health / Zoetis. Activitatea sa pentru aceste companii a fost axată pe noi tehnologii de recombinare pentru aplicații inovatoare la vaccinuri sau tratamente. În calitate de Director Senior de cercetare la Zoetis, sarcina sa principală a fost de a înființa Departamentul de Cercetare& Dezvoltare (R&D) Bio-farmaceutică de la zero și de a conduce o echipă de până la 50 de membri între 2007 și 2014. A devenit lider al proiectului de dezvoltare a portofoliului de anticorpi monoclonali, inclusiv Cytopoint®, primul anticorp monoclonal înregistrat de Agenția Europeană pentru Medicamente (EMA) pentru sănătatea animală. De asemenea, Olivier lucrează acum la aducerea inovării Bio-terapeuticii la animalele de fermă, ca lider de specie pentru Zoetis Global Therapeutic Research pentru bovine, porcine și păsări. El este, de asemenea, managerul liniei terapeutice pentru produsele utilizate în combaterea durerii, în reproducție, bunăstare și performanță la aceste specii.

**Michael Stegemann (Zoetis, VMRD)**

Michael Stegemann este Director Senior în cadrul Grupului de Cercetare și Dezvoltare în Medicina Veterinară din Zoetis. El conduce în prezent Departamentul de Dezvoltare Clinică Europeană pentru medicamente și bio-farmaceutice Zoetis, atât pentru animale de producție, cât și pentru animale de companie din Zaventem, Belgia. A obținut diploma (Dr. Med. Vet.) de la Tierärztliche Hochschule Hanovra și deține calificări în domeniul microbiologiei veterinare și medicinii veterinare tropicale. El are mai mult de 25 de ani de experiență în industria sănătății pentru animale, începând cariera sa ca cercetător științific responsabil pentru identificarea de noi produse antimicrobiene. El și echipa (echipele) au contribuit la o serie de noi autorizări/aprobări pentru produse (Convenia®, Cerenia®, Trocoxil®, Palladia® și Cytopoint®) pentru Zoetis. El a condus o echipă multidisciplinară de oameni de știință (responsabili autorizare, dezvoltare clinică, metabolism, siguranță și fabricație), ale căror eforturi au condus la aprobarea Apoquel® (maleatul de oclacitinib) atât în SUA, cât și în UE în 2013.

**Dr. Annette van der Lee (Dermatologie voor Dieren; Evidensia Group)**

Dr. Annette van der Lee a absolvit Universitatea Utrecht din Olanda, Facultatea de Medicină Veterinară, în 2004. Un stagiu clinic, în septembrie 2004, la Departamentul de Științe Clinice a Animalelor de Companie, la Facultatea de Medicină Veterinară, Universitatea Utrecht, a fost urmat de o Rezidență în dermatologie în același departament. În iulie 2009, a promovat examenul Colegiului European de Dermatologie Veterinară (ECVD) și a devenit Diplomat ECVD. În octombrie 2014, ea a obținut diploma de doctorat cu teza sa, "Celulele T și Imunomodularea în Dermatita Atopică Canină". Din ianuarie 2010, Annette lucrează în propria clinică, de referință, ”Dermatologie voor Dieren”- Dermatologie pentru animale, precum și în alte clinici de referință din Olanda. Predă Dermatologie veterinară și participă la programe de cercetare clinică. În mai 2017, ea a devenit parte a grupului Evidensia.

**Dr. Chiara Noli (European College of Veterinary Dermatology)**

Dr. Chiara Noli a absolvit Medicina Veterinară la Universitatea din Milano, Italia, în 1990. După efectuarea unei rezidențe la Universitatea din Utrecht, Olanda, ea a obținut o diplomă europeană în dermatologie veterinară, 1996. De atunci, ea a profesat ca dermatolog de referință și dermatopatolog în nordul Italiei. Dr. Noli a fost președinte și membru fondator al Societății Italiene de Dermatologie Veterinară, președinte al Societății Europene de Dermatologie Veterinară și a făcut parte din Consiliul Societății Internaționale de Dermatopatologie Veterinară și a Asociației Mondiale de Dermatologie Veterinară. În prezent, este membru al consiliului de administrație al Colegiului European de Dermatologie Veterinară. Dr. Noli a scris mai mult de 100 de articole în reviste italiene și internaționale, 9 capitole de carte și 3 manuale de dermatologie veterinară și este co-editor al cărții "Alergie veterinară", publicată de Wiley (2014). A susținut câteva sute de prelegeri în Italia și în țări de pe patru continente.

**Dr. Thierry Olivry, DrVet, PhD, DipECVD, DipACVD**

Dr. Thierry Olivry a absolvit școala veterinară din Toulouse (Franța) în 1984 și a devenit partener într-o clinică de specialitate din Paris. În 1991, s-a mutat în SUA pentru o rezidență în dermatologie și un doctorat în patologia comparativă la Universitatea din California, Davis. El este certificat de ambele Colegii European și American de Dermatologie Veterinară. Dr. Olivry este profesor de Imunodermatologie și șef adjunct al Departamentului de Medicină Veterinară din cadrul Universității de Stat din Carolina de Nord. Din 2001 până în 2004, a fost președinte al Grupului internațional de acțiune privind dermatita atopică canină și, din 2008 până în 2009, președinte al Colegiului European de Dermatologie Veterinară. Dr. Olivry a fost recunoscut cu "Premiul ACVD pentru excelență pentru contribuții deosebite în domeniul științei și educației" în 2004, "Premiul Clinicianul anului" NCSU în 2005, "Premiul Pfizer pentru excelență în cercetare la NCSU" în 2010 și " Premiul Hill's pentru Excelență în domeniul Sănătății Veterinare al Asociației Mondiale Veterinare pentru Animale Mici (WSAVA) ", în anul 2013. Dr. Olivry a scris mai mult de 230 de articole în publicații de specialitate și a fost invitat în întreaga lume să țină prelegeri publicului din domeniul veterinar și medical. Domeniile sale actuale de cercetare sunt mecanismul și tratamentul dermatitei atopice și pruritului asociat, la câini.